[{"text_idx": "#000004", "text": "Dewch i fwynhau Gw\u0302yl Archaeoleg Pendinas ar ddydd Sadwrn 16 Medi, o 10:00-16:00. Gw\u0302yl hwyl a sbri i bob oed, a fydd yn dathlu Prosiect Archaeoleg Gymunedol Bryngaer Pendinas, a lansiwyd ym mis Mawrth eleni. Bydd gweithgareddau yn cael eu cynnal trwy gydol y dydd yn yr Hwb ym Mhenparcau. Bydd gweithgareddau thema Geltaidd i\u2019r teulu cyfan, gan gynnwys taflu slingshots, peintio wynebau a gwneud potiau, yn ogystal a\u0302 stondinau gwybodaeth treftadaeth. Mapiwch eich atgofion bywyd gwyllt o Bendinas gyda\u2019r arbenigwr bywyd gwyllt, Chloe Griffiths. A pheidiwch a\u0302 cholli\u2019r teithiau tywys o amgylch y fryngaer yn y bore a chyfle i gwrdd a\u0302 siarad a\u0302\u2019r gwirfoddolwyr sy\u2019n cloddio ty\u0302 crwn o\u2019r Oes Haearn o fewn y fryngaer."}, {"text_idx": "#000005", "text": "Am 12:30 ymunwch a\u0302\u2019r sesiwn Holi-ac-Ateb ar ddatgelu metel ac archaeoleg gyda\u2019r arbenigwyr, David Howell o\u2019r Cynllun Henebion Cludadwy a Christopher Catling o\u2019r Comisiwn Brenhinol. O 14:00 tan 15:00 bydd sgyrsiau arbennig gan yr archaeolegwyr Ken Murphy a Dr Toby Driver ar \u2018Recent and current archaeological excavations at Bendinas\u2019 ac \u2018From the Celts to the Romans of Pendinas\u2019. I ddathlu yn y prynhawn, mwynhewch de, coffi a thafell o gacen bryngaer yn rhad ac am ddim!"}, {"text_idx": "#000009", "text": "Dewch a phicnic a mwynhewch y dydd!"}, {"text_idx": "#000010", "text": "Mae\u2019r prosiect yma yn bartneriaeth dwy flynedd rhwng Comisiwn Brenhinol Henebion Cymru ac Ymddiriedolaeth Archaeolegol Dyfed, sydd wedi ei hariannu gan Gronfa Dreftadaeth y Loteri, gyda chefnogaeth ychwanegol gan Cadw. Dros y chwe mis diwethaf mae\u2019r prosiect wedi cynnal ei gloddiad archaeolegol cyntaf, wedi\u2019i staffio gan 50 o wirfoddolwyr lleol, ac rydym wedi gweithio gyda mwy na 100 o blant o\u2019r ysgol gynradd leol, ac wedi arwain nifer o deithiau cerdded ar gyfer grwpiau cymunedol lleol."}, {"text_idx": "#000011", "text": "Mae\u2019r digwyddiad yma yn rhad ac am ddim, yn agored i bawb, a does dim angen archebu tocyn ymlaen llaw."}, {"text_idx": "#000014", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]